ข้อบังคับเจ้าพนักงานจราจรจังหวัดพัทลุง ว่าด้วยการห้ามจอดรถวันคู่วันคี่และกำหนดให้เดินรถได้ทางเดียวในเขตเทศบาลตำบลแม่ขรีพ.ศ. 2554
ข้อบังคับเจ้าพนักงานจราจรจังหวัดพัทลุง
ข้อบังคับเจ้าพนักงานจราจรจังหวัดพัทลุง
ว่าด้วยการห้ามจอดรถวันคู่วันคี่และกำหนดให้เดินรถได้ทางเดียว
ในเขตเทศบาลตำบลแม่ขรี
พ.ศ. ๒๕๕๔
 

ด้วยปรากฏว่าปริมาณรถที่ใช้บนถนนในเขตเทศบาลตำบลแม่ขรี
มีอัตรามากขึ้นประกอบกับได้รับการร้องเรียนจากประชาชนเรื่องการจราจรติดขัดและการจอดรถไม่เป็นระเบียบเรียบร้อย
ดังนั้น เพื่อความปลอดภัยและความสะดวกในการจราจร
จึงจำเป็นต้องจัดระเบียบการจราจรในถนนต่าง ๆ

อาศัยอำนาจตามความในมาตรา ๑๓๙ (๒) และ (๔)
แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทย ที่ ๓๘๗/๒๕๔๑
เรื่อง แต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒ ลงวันที่ ๑๔
สิงหาคม พ.ศ. ๒๕๔๑
ผู้บังคับการตำรวจภูธรจังหวัดพัทลุงในฐานะเจ้าพนักงานจราจรในเขตอำนาจการรับผิดชอบและเขตพื้นที่การปกครอง
จึงได้ออกข้อบังคับไว้ ดังต่อไปนี้

ข้อ ๑ ข้อบังคับนี้เรียกว่า ข้อบังคับเจ้าพนักงานจราจรจังหวัดพัทลุง
ว่าด้วยการห้ามจอดรถวันคู่วันคี่และกำหนดให้เดินรถได้ทางเดียวในเขตเทศบาลตำบลแม่ขรี
พ.ศ. ๒๕๕๔

ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ห้ามจอดรถวันคู่วันคี่และกำหนดให้เดินรถได้ทางเดียวในถนนในเขตเทศบาลตำบลแม่ขรีตามเงื่อนไข
ดังต่อไปนี้
๓.๑ ถนนอนุกูลตลอดสาย ตั้งแต่ทางแยกถนนอนุกูลตัดกับถนนสายแม่ขรี -
โหล๊ะจังกระ ไปทางทิศเหนือถึงทางแยกถนนอนุกูลตัดกับถนนสมพรอุทิศ ๑ ตั้งแต่เวลา
๐๖.๐๐ นาฬิกา ถึงเวลา ๑๘.๐๐ นาฬิกา ของทุกวัน เว้นวันหยุดราชการ
๓.๒ ถนนสวิงประชาตลอดสาย ตั้งแต่ทางแยกถนนสวิงประชาตัดกับถนนแม่ขรี -
โหล๊ะจังกระ ไปทางทิศเหนือถึงทางแยกถนนประวิงประชาตัดกับถนนสมพรอุทิศ ๑
ตั้งแต่เวลา ๐๖.๐๐ นาฬิกา ถึงเวลา ๑๘.๐๐ นาฬิกา ของทุกวัน
๓.๓ ถนนเฉวียงอุทิศ (ตลอดสาย) โดยกำหนดทิศทางเดินรถได้ทางเดียว
จากทางแยกถนนเฉวียงจดกับถนนเพชรเกษม
ไปทางทิศตะวันตกถึงทางแยกถนนเฉวียงอุทิศจดกับถนนอนุกูล

ข้อ ๔ นับตั้งแต่วันที่ข้อบังคับนี้ใช้บังคับเป็นต้นไป
ให้ยกเลิกระเบียบ ข้อบังคับ หรือประกาศใด ๆ ที่ขัดหรือแย้งข้อบังคับนี้
ให้ใช้ข้อบังคับนี้แทน


ประกาศ
ณ วันที่ ๑๓ กรกฎาคม พ.ศ. ๒๕๕๔
พลตำรวจตรี
วีรสิทธิ์ เพ็ชรคล้าย
ผู้บังคับการตำรวจภูธรจังหวัดพัทลุง
เจ้าพนักงานจราจรจังหวัดพัทลุง
























ปริยานุช/ผู้จัดทำ
๑๐ ตุลาคม ๒๕๕๔

ปณตภร/ผู้ตรวจ
๒๐ ตุลาคม ๒๕๕๔

















































[๑] ราชกิจจานุเบกษา
เล่ม ๑๒๘/ตอนพิเศษ ๑๑๑ ง/หน้า ๕๔/๒๖ กันยายน ๒๕๕๔